Document ID: 31992R3503

Title and Content:
ΚΑΝΟΝΙΣΜΟΣ (ΕΟΚ) αριθ. 3503/92 ΤΗΣ ΕΠΙΤΡΟΠΗΣ της 3ης Δεκεμβρίου 1992 για τη θέσπιση ειδικών μέτρων εφαρμογής του καθεστώτος των εξισωτικών ποσών προσχώρησης στον τομέα του ελαιολάδου Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, τον κανονισμό (ΕΟΚ) αριθ. 473/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων του καθεστώτος των εξισωτικών ποσών προσχώρησης στον τομέα του ελαιολάδου (1), και ιδίως το άρθρο 7, Εκτιμώντας: ότι η Επιτροπή υπέβαλε στο Συμούλιο πρόταση που καθορίζει ότι η τιμή παρεμβάσεως του ελαιολάδου στην Ισπανία και στην Πορτογαλία εξισούται με την τιμή στην Κοινότητα των Δέκα από την 1η Ιανουαρίου 1993- ότι λόγω της αγγελίας της ταχείας προσεγγίσεως, είναι δυνατόν να υπάρξουν ορισμένες εκτροπές του εμπορίου και στρεβλώσεις του ανταγωνισμού- ότι δικαιολογείται συνεπώς να ληφθούν τα κατάλληλα μέτρα για να αποφευχθούν τέτοια φαινόμενα- ότι πρέπει τα μέτρα αυτά να λαμβάνουν υπόψη τον όγκο των παραδοσιακών εισαγωγών ελαιολάδου και πυρηνελαίου και να προβλέπουν τη σύσταση εγγυήσεων με την οποία θα εξασφαλισθεί ότι το εξισωτικό ποσό προσχώρησης χορηγείται σε εμπορεύματα που τίθεται στην κατανάλωση στην ισπανική ή την πορτογαλική αγορά πριν από την 1η Ιανουαρίου 1993- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Από την ημερομηνία ενάρξεως ισχύος του παρόντος κανονισμού και ως την ημερομηνία ενάρξεως ισχύος της κοινής τιμής παρέμβασης στην Ισπανία ή την Πορτογαλία, οι αιτήσεις χορηγήσεως εξισωτικών ποσών προσχώρησης στον τομέα του ελαιολάδου για παραδόσεις με προορισμό την Ισπανία ή την Πορτογαλία θα συνοδεύονται από εγγύηση ίση με το ζητούμενο αντισταθμιστικό ποσό. Οι ποσότητες για τις οποίες ζητείται η χορήγηση εξισωτικού ποσού προσχώρησης δεν υπερβαίνουν για κάθε κράτος μέλος, τον μέσο όρο των ποσοτήτων που έχουν επωφεληθεί των εξισωτικών ποσών προσχώρησης κατά την διάρκεια της περιόδου από 1ης Νοεμβρίου έως 31 Δεκεμβρίου των τριών τελευταίων ετών. 2. Η εγγύηση που καθορίζεται στην πρώτη παράγραφο αποδεσμεύεται: - αμέσως για τις ποσότητες για τις οποίες δεν έχει χορηγηθεί το εξισωτικό ποσό προσχώρησης, - για τις άλλες ποσότητες, μόλις προσκομισθεί η απόδειξη ότι ετέθησαν στην κατανάλωση στην Ισπανία ή στην Πορτογαλία, συσκευασμένες σε μικρές συσκευασίες πριν από την 1η Ιανουαρίου 1993. Η απόδειξη αυτή προσκομίζεται πριν από την 30ή Απριλίου 1993. Άρθρο 2 Ο παρών κανονισμός αρχίζει να ισχύει την επομένη της δημοσίευσής του. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 3 Δεκεμβρίου 1992.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 5283
122
2106
4590
239
912
2200
2443

EuroVoc IDs (Expanded): 5283
122
2106
4590
239
912
2200
2443

Dataset Source: meu

Split: train